Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi julkisen sektorin tiedon uudelleenkäytöstä komission ehdotusta muuttava EY:n perustamissopimuksen 250 (2) artiklan nojalla /* KOM/2003/0620 lopull. - COD 2002/0123 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI julkisen sektorin tiedon uudelleenkäytöstä KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2002/0123 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI julkisen sektorin tiedon uudelleenkäytöstä 1. Johdanto Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Tämä on komission lausunto Euroopan parlamentin ehdottamista 16 tarkistuksesta. 2. Tausta Komission ehdotus KOM(2002) 207 lopullinen [1] - 2002/0123(COD) toimitettiin Euroopan parlamentille ja neuvostolle 26. kesäkuuta 2002 Euroopan yhteisön perustamissopimuksen 95 artiklassa määrätyn yhteispäätösmenettelyn mukaisesti. [1] EYVL C 227 E, 24.9.2002, s. 382. Alueiden komitea antoi lausuntonsa 21. marraskuuta 2002. [2] [2] EUVL C 73, 26.3.2003, s. 38. Euroopan talous- ja sosiaalikomitea antoi lausuntonsa 11. joulukuuta 2002. [3] [3] EUVL C 85, 8.4.2003, s. 25. Euroopan parlamentti antoi ensimmäisen käsittelyn lausuntonsa 12. helmikuuta 2003. Komissio muutti Euroopan parlamentin lausunnon mukaisesti ja Euroopan yhteisön perustamissopimuksen 250 artiklan 2 kohdan nojalla ehdotustaan asiakirjalla KOM(2003) 119 lopullinen ja toimitti sen parlamentille ja neuvostolle 17. maaliskuuta 2003. Neuvosto pääsi yhteisestä kannasta yksimieliseen poliittiseen yhteisymmärrykseen kokouksessaan 27. maaliskuuta 2003. Neuvosto vahvisti yhteisen kannan virallisesti 26. toukokuuta 2003. [4] Komissio antoi yhteisestä kannasta puoltavan lausunnon. [5] [4] EUVL C 159, 8.7.2003, s. 1. [5] SEK(2003) 627 lopullinen. 3. Ehdotuksen tarkoitus Ehdotuksella pyritään julkisen sektorin tiedon uudelleenkäyttöä koskevien sääntöjen vähimmäistason yhdenmukaisuuteen Euroopan unionissa. Julkisen sektorin tieto (esimerkiksi paikkatieto, yritystieto, liikennetieto) on tärkeä taloudellinen voimavara. Se toimii uusien digitaalisten tuotteiden ja palvelujen raaka-aineena ja on yksi sähköisen kaupankäynnin keskeisistä tietoelementeistä. Julkisen sektorin ylläpitämällä tiedolla voi olla suurta arvoa uusille langattomille sovelluksille. Julkisen sektorin tiedon uudelleenkäyttöä koskevat säännöt vaihtelevat suuresti unionin sisällä. Tämä jarruttaa näitä tietoja käyttävien, valtioiden rajat ylittävien lisäarvopalvelujen kehittämistä. Julkisen sektorin tiedon uudelleenkäytön sääntely Euroopan tasolla vakauttaa tilannetta ja edistää investointeja luovuuteen ja innovaatioihin sisällöntarjonnassa ja muilla aloilla. 4. Komission lausunto Euroopan parlamentin ehdottamista tarkistuksista Euroopan parlamentti ehdotti 25. syyskuuta 2003 16:tta tarkistusta neuvoston yhteiseen kantaan, joka koskee julkisen sektorin tiedon uudelleenkäytöstä annettavaa direktiiviä. Tarkistukset perustuivat neuvoston ja parlamentin välillä sovittuun kompromissiratkaisuun. Komissio voi hyväksyä kaikki parlamentin ehdottamat tarkistukset kokonaan. Tarkistuksessa 1 (otsikko) muutetaan direktiivin otsikossa sana 'asiakirja' ilmaisuksi 'hallussa oleva tieto'. Tarkistuksessa 2 (johdanto-osan 6 kappale) todetaan, että hallintoelinten erilaiset perinteiset käytännöt julkisen sektorin tiedon käsittelyssä olisi otettava huomioon. Tarkistuksessa 3 (johdanto-osan 9 kappale) viitataan Euroopan unionin perusoikeuskirjan mukaisiin kansalaisten oikeuksiin. Vaikka viittaus liittyy pikemminkin tiedon saantiin kuin sen uudelleenkäyttöön, viittaus voidaan hyväksyä johdanto-osan 9 kappaleen osana. Tarkistuksessa 4 (johdanto-osan 12 kappale) kiinnitetään huomiota dynaamiseen sisältöön, jonka taloudellinen arvo riippuu sen oikea-aikaisesta saatavuudesta. Tämä on tarpeellinen selvennys. Tarkistuksessa 5 (johdanto-osan 13 kappale) korostetaan, että on tärkeää käyttää sellaisia muotoja, jotka eivät edellytä minkään tietyn ohjelmiston käyttöä. Lisäksi korostetaan vammaisten tarpeita. Tarkistuksessa 7 (johdanto-osan 15 kappale) kiinnitetään huomiota siihen, miten tärkeitä selkeät muutoksenhakumenettelyt ovat varsinkin pienille ja keskisuurille yrityksille. Tarkistuksessa 9 (johdanto-osan uusi 16 a kappale) todetaan, että julkisen sektorin elinten olisi otettava huomioon asiakirjojen uudelleenkäyttäjien edut tehdessään päätöksiä asiakirjojen tuottamisen lopettamisesta. Tarkistuksessa 10 (johdanto-osan uusi 20 a kappale) korostetaan sellaisten käytännöllisten välineiden tärkeyttä, joiden avulla uudelleenkäyttäjien on helpompi käyttää julkisen sektorin asiakirjoja valtioiden rajat ylittävällä tavalla. Tarkistuksessa 11 (1 artiklan 1 kohta) todetaan, että direktiivi koskee myös uudelleenkäyttöä helpottavia käytännön keinoja. Tämä on tarpeellinen selvennys ja yhdenmukainen tarkistusten 10 ja 19 kanssa. Tarkistuksessa 18 (7 artiklan 1 kohta) lisätään tekstiin säännös, jonka mukaan julkisen sektorin elimen on pyynnöstä ilmoitettava perimiensä maksujen laskentaperusteet. Toisen tekstiin lisätyn säännöksen mukaan julkisen sektorin elinten on ilmoitettava uudelleenkäyttöä koskevan pyynnön esittäjälle käytettävissä olevista muutoksenhakumenettelyistä. Nämä lisäykset ovat hyödyllisiä, koska ne lisäävät avoimuutta uudelleenkäyttäjien kannalta. Tarkistuksessa 19 (uusi 8 a artikla) tekstiin on lisätty jäsenvaltioille velvollisuus varmistaa, että uudelleenkäytettävissä olevien asiakirjojen etsintää helpottavia käytännön järjestelyjä on toteutettu. Tämä tarkistus on tärkeä, koska sen tarkoituksena on parantaa julkisen sektorin asiakirjojen uudelleenkäyttöä helpottavia käytännön keinoja ja varsinkin asiakirjojen käyttöä valtioiden rajojen yli. Tarkistuksessa 20 (johdanto-osan 14 kappale) on muutettu maininta joidenkin julkisen sektorin elimien omavaraisuuden tarpeesta. Lisäksi on muutettu maininnat kyseiselle julkisen sektorin elimelle soveltuvista kirjanpitoperiaatteista ja tarkoituksenmukaisesta kustannuslaskentamenetelmästä. Tarkistuksessa 21 (johdanto-osan uusi 15 a kappale) yhdistetään tietojen saatavuus tiedonsaantioikeuteen. Vaikka tämä johdanto-osan kappale näyttää liittyvän pikemminkin tiedon saantiin kuin tiedon uudelleenkäyttöön, se voidaan hyväksyä osana parlamentin ja neuvoston kompromissiratkaisua. Tarkistuksessa 22 (1 artiklan 3 kohta) muotoillaan uudelleen teksti, jonka mukaan tällä direktiivillä ei rajoiteta julkisen sektorin asiakirjojen saatavuutta koskevien kansallisten sääntöjen soveltamista. Tarkistuksessa 23 (3 artikla) lisätään artiklaan uudelleen kaupallisten ja muiden kuin kaupallisten käyttötarkoitusten käsitteet. Tarkistuksen ensimmäisessä osassa tekstiin on palautettu komission ehdotuksessa käytetty muotoilu. Tämän kompromissitarkistuksen toisessa osassa puolestaan säädetään, että tietojen olisi mahdollisuuksien mukaan oltava saatavilla sähköisessä muodossa. Tämä on tarpeellinen tietoyhteiskunnan kehittämistä tukeva lisäys. Tarkistuksessa 24 (4 artiklan 2 kohta) tekstiä on muutettu siten, että uudelleenkäyttöä koskevien pyyntöjen käsittelyä koskeva velvoite kohdistuu suoraan julkisen sektorin elimiin eikä jäsenvaltioihin. Muutos ei ole merkittävä, koska jäsenvaltioilla on joka tapauksessa velvoite varmistaa, että sääntöjä noudatetaan. 5. Päätelmät Euroopan yhteisön perustamissopimuksen 250 artiklan 2 kohdan mukaisesti komissio muuttaa ehdotustaan kuten edellä on selostettu.